open-index/open-wikipedia-markdown huggingface dataset:
Γραμμική ακουστική θεωρία

Η **γραμμική ακουστική θεωρία** αφορά στη μαθηματική περιγραφή και μελέτη των ηχητικών κυμάτων, με βάση τη γραμμική κυματική εξίσωση.

Η γραμμική κυματική εξίσωση πηγάζει από τη δυναμική των ρευστών και συγκεκριμένα από την εξίσωση της κίνησης (διατήρηση της ορμής) και την εξίσωση της συνέχειας (διατήρησης της μάζας), με κάποιες απλοποιήσεις (ακουστικά σήματα μικρού πλάτους ταλαντώσεων, υλικά μέσα διάδοσης με σταθερή πυκνότητα ηρεμίας και μηδενικές απώλειες).

Η τρισδιάστατη γραμμική κυματική εξίσωση αποδεικνύεται ότι είναι:
: \nabla ^2 p - {1 \over c^2} { \partial^2 p  \over  \partial t ^2 } = 0  ,
όπου \nabla ^2 ο τελεστής Λαπλάς, p είναι η ακουστική πίεση και c είναι η ταχύτητα του ήχου.

## Παραπομπές


Κατηγορία:Ακουστική
Άγκνιγια Ντιτκοφσκίτε

Η **Άγκνιγια Ολέγκοβνα Ντιτκοφσκίτε** (Ρωσικά: А́гния Оле́говна Дитковски́те, Λιθουανικά: Agnija Ditkovskytė, επίθετο συζύγου **[[Αλεξέι Τσάντοφ|Τσάντοφ]]**), είναι Ρωσίδα ηθοποιός γεννημένη στις  στο Βίλνιους της Λιθουανίας.

## Προσωπική Ζωή
Η Άγκνιγια γνωρίστηκε το 2006 τον ηθοποιό Αλεξέι Τσάντοφ, χώρισαν το 2009. Έκαναν επανασύνδεση μερικούς μήνες αργότερα και παντρεύτηκαν με το 2012, στις 5 Ιουνίου του 2014 γέννησε το πρώτο τους παιδί (αγόρι).

## Μερικοί Συμπρωταγωνιστές
*Τζόναθαν Φλέμινγκ
*Πτάχα (ράπερ)
*Τίματι
*Πάβελ Πριλούτσνι
*Σεργκέι Τσιρκόφ
*Μαρίνα Πετρένκο
*Αλεξέι Τσάντοφ
*Κονσταντίν Κριούκοφ
*Μαξίμ Ματβέγεφ
*Ελιζαβέτα Μπογιάρσκαγια
*Σβετλάνα Ιβανόβα
*Εκατερίνα Βιλκόβα
*Βίκτωρ Βασιλιέφ

## Φιλμογραφία

## Στοιχεία
*μάτια: Καστανά
*μαλλιά: Καστανά
*σύζυγος: Αλεξέι Τσάντοφ
*ύψος: 1,74

## Εξωτερικοί σύνδεσμοι

* 

Κατηγορία:Ρωσίδες ηθοποιοί
ΕΡΤ Πάτρας

Ο **Ραδιοφωνικός Σταθμός Πάτρας** (**ΕΡΤ Πάτρας**) είναι ο τοπικός ραδιοφωνικός σταθμός της Πάτρας και του Νομού Αχαΐας. Το πρόγραμμα που εκπέμπει είναι ειδησεογραφικό - ψυχαγωγικό. Διατηρεί στούντιο στην οδό Παναχαΐδος Αθηνάς 93 στην Πάτρα και στην οδό Αγίου Γεωργίου 11, στο Ρίο.

## Ιστορικό
Ξεκίνησε να εκπέμπει το 1950 από το ΕΙΡ από έναν στρατιωτικό πομπό ισχύος 100W, ο οποίος είχε χρησιμοποιηθεί στο Β΄ Παγκόσμιο Πόλεμο και έκτοτε συμπορεύτηκε με τη γενικότερη εξελικτική πορεία της Πάτρας, της Αχαΐας και της Δυτικής Ελλάδος. Τη δεκαετία του 1970 το πρόγραμμα του σταθμού της Πάτρας, ήταν κοινό με το πρόγραμμα του ραδιοφωνικού σταθμού της Ζακύνθου με αποτέλεσμα το σήμα του να καλύπτει σχεδόν όλη τη Μεσόγειο και το Λιβυκό Πέλαγος.

Τη δεκαετία του 1980 ξεκίνησε να εκπέμπει στα FM και μέχρι σήμερα καλύπτει τους νομούς Αχαΐας, Αιτωλοακαρνανίας, Φωκίδας και Κορινθίας. Μετά το κλείσιμο της ΕΡΤ, εξέπεμπε σήμα μέσω διαδικτύου ως αντίποινα για τις 11 Ιουνίου του 2013. Ωστόσο, στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου του 2015, δύο χρόνια μετά το κλείσιμο της, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Πάτρας αλλάζοντας το όνομά της σε ΕΡΤ Πάτρας.

## Συχνότητες

Παλαιότερα, η ΕΡΤ Πάτρας, εξέπεμπε και στους 89.9 και από το κέντρο εκπομπής Ερατεινή, στον Νομό Φωκίδας, καλύπτοντας την περιοχή της Αιγιαλείας, εκπομπή που σταμάτησε οριστικά, λόγω παρεμβολών σε ιδιωτικό σταθμό της Πάτρας (Σκύλος FM 90).

## Παραπομπές


## Εξωτερικοί σύνδεσμοι
*Άκου την ΕΡΤ Πάτρας στο Radio-live.gr
*Ακούστε ζωντανά από το ERT echo
*Επίσημη ιστοσελίδα

Κατηγορία:Ελληνική Ραδιοφωνία
Κατηγορία:Μέσα Μαζικής Ενημέρωσης της Πάτρας
Πρόχορ Ντουμπράβιν

Ο **Πρόχορ Μιχάηλοβιτς Ντουμπράβιν** (Ρωσικά: Про́хор Миха́йлович Дубра́вин) είναι Ρώσος ηθοποιός, γεννημένος 16 Ιουλίου του 1977 στο Νεμπερέζνιγιε Τσέλνι της Ρωσίας.

## Σειρά
* Κλειστό Σχολείο (2011-2012): Πάβελ Πριλούτσνι, Αλεξέι Κοριακόφ, Τατιάνα Κοσματσιόβα, Αγκάτα Μουτσενίτσε, Άννα Αντρουσένκο, Άντον Χαμπάροφ. (Θρίλερ, Δράμα, Μυστηρίου)

## Στοιχεία
*μάτια: καστανά
*μαλλιά: γκριζοπράσινα
*ύψος: 1,86

## Εξωτερικοί Σύνδεσμοι
* Официальный сайт Прохора Дубравина
* Прохор Дубравин на Рускино 
* Прохор Дубравин в КИНО-ТЕАТРе
* Прохор Дубравин очень дорожит моментами близости с супругой

Κατηγορία:Ρώσοι ηθοποιοί
Γκίκας Χαρδούβελης

Ο **Γκίκας Χαρδούβελης** (Πούλιθρα Αρκαδίας, 8 Οκτωβρίου 1955) είναι Έλληνας οικονομολόγος και διετέλεσε Υπουργός Οικονομικών της κυβέρνησης Αντώνη Σαμαρά. Έχει εργαστεί ως καθηγητής πανεπιστημίου και ως στέλεχος κεντρικών και εμπορικών τραπεζών στις Ηνωμένες Πολιτείες και στην Ελλάδα.

## Σταδιοδρομία
Γεννήθηκε στις 8 Οκτωβρίου 1955 στα Πούλιθρα Αρκαδίας. Φοίτησε με υποτροφία στο γυμνάσιο του κολλέγιου Ανατόλια στη Θεσσαλονίκη. Σπούδασε εφαρμοσμένα μαθηματικά στο πανεπιστήμιο του Χάρβαρντ και εκπόνησε διδακτορική διατριβή στα Οικονομικά στο Μπέρκλεϋ. Δίδαξε ως καθηγητής σε πανεπιστήμια των Ηνωμένων Πολιτειών· ως επίκουρος καθηγητής στο Κολλέγιο Μπάρναρντ του Πανεπιστημίου Κολούμπια (1983 - 1989) καθώς και ως αναπληρωτής και αργότερα τακτικός καθηγητής στο Πανεπιστήμιο Ράτγκερς, το κρατικό πανεπιστήμιο του Νιου Τζέρσεϊ (1989 - 1993). Εργάστηκε σε υψηλές τραπεζικές θέσεις: στην Ομοσπονδιακή Τράπεζα της Νέας Υόρκης (1987 - 1993), στην Τράπεζα της Ελλάδος (1994 - 1995), στην Εθνική Τράπεζα της Ελλάδος (1996 - 2000) και ως οικονομικός σύμβουλος και επικεφαλής του τμήματος Οικονομικών Μελετών του ομίλου της Eurobank. Είναι καθηγητής στο Τμήμα Χρηματοοικονομικής και Τραπεζικής Διοικητικής του Πανεπιστημίου Πειραιώς και έχει σημαντικό συγγραφικό έργο.

## Πολιτική σταδιοδρομία
Ήταν διευθυντής του Οικονομικού Γραφείου των πρωθυπουργών Κώστα Σημίτη από το 2000 ως το 2004 και του Λουκά Παπαδήμου (2011-2). Έγινε Υπουργός Οικονομικών της κυβέρνησης Σαμαρά στις 10 Ιουνίου 2014, αντικαθιστώντας τον Γιάννη Στουρνάρα, μετά τον ανασχηματισμό της 9ης Ιουνίου 2014. Από τις 30 Ιουλίου 2021 είναι Πρόεδρος της Εθνικής Τραπέζης της Ελλάδος.

## Παραπομπές


## Εξωτερικοί σύνδεσμοι
* Τμήμα Χρηματοοικονομικής & Τραπεζικής Διοικητικής, Μέλη ΔΕΠ, καθηγητής Γκίκας Χαρδούβελης, Πανεπιστήμιο Πειραιώς
* Προσωπική ιστοσελίδα

Κατηγορία:Έλληνες υπουργοί Οικονομικών
Κατηγορία:Έλληνες οικονομολόγοι
Κατηγορία:Έλληνες πανεπιστημιακοί του 20ού αιώνα
Ο κύριος και η κυρία Σμιθ (ταινία, 2005)

***Ο κύριος και η κυρία Σμιθ*** (αγγλικά: ***Mr. & Mrs. Smith***) είναι κινηματογραφική ταινία δράσης κωμωδίας, που σκηνοθετήθηκε από τον Νταγκ Λίμαν και γράφτηκε από τον Σάιμον Κίνμπεργκ. Στην ταινία πρωταγωνιστούν οι Μπραντ Πιτ και Αντζελίνα Τζολί, ως ένα νωχελικό παντρεμένο ζευγάρι δολοφόνων, στους οποίους ανατίθεται, από αντίπαλα πρακτορεία, να σκοτώσουν ο ένας τον άλλο. Η ταινία έγινε εισπρακτική επιτυχία, και είναι επίσης γνωστή για την πραγματική σχέση που δημιουργήθηκε μεταξύ των πρωταγωνιστών. Στην Ελλάδα, η ταινία ήταν η δεύτερη του 2005 με τα περισσότερα έσοδα, πριν το *[[Λούφα και παραλλαγή: Σειρήνες στο Αιγαίο]]*.

## Παραπομπές

## Εξωτερικοί σύνδεσμοι

*

Κατηγορία:Ταινίες του 2005
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2000
Κατηγορία:Αμερικανικές ρομαντικές κωμικές ταινίες
Κατηγορία:Αμερικανικές κωμικές ταινίες δράσης
Κατηγορία:Ταινίες παραγωγής StudioCanal
Κατηγορία:Ταινίες παραγωγής Summit Entertainment
Κατηγορία:Αμερικανικές screwball κωμικές ταινίες
Κατηγορία:Ταινίες γυρισμένες στο Λος Άντζελες
Κατηγορία:Ταινίες γυρισμένες στη Νέα Υόρκη
Κατηγορία:Ταινίες παραγωγής Regency Enterprises
Κατηγορία:Ταινίες με μουσική σύνθεση Τζον Πάουελ
The Spanish Archer

Το **The Spanish Archer** είναι τραγούδι του χαρντ ροκ συγκροτήματος Deep Purple, το οποίο συμπεριλήφθηκε στο άλμπουμ "*[[The House of Blue Light]]*" του 1987 και αποτέλεσε το έβδομο κομμάτι. Ο δίσκος γνώρισε επιτυχία σκαρφαλώνοντας στο βρετανικό Top-10 και το # 1 στη Γερμανία, τη Σουηδία και τη Φινλανδία.

Μετά την περιοδεία για την προώθηση του "*[[The House of Blue Light]]*", ο Ίαν Γκίλαν απολύθηκε από το συγκρότημα, με τον Τζο Λιν Τέρνερ να παίρνει τη θέση του.

Το "*The Spanish Archer*" είναι ένα από τα λίγα τραγούδια των Deep Purple το οποίο δεν έχουν παίξει ποτέ ζωντανά.

## Σύνθεση
Το τραγούδι ξεκινάει με μία εισαγωγή από την κιθάρα του Ρίτσι Μπλάκμορ και μετά από ένα σύντομο πέρασμα των τυμπάνων του Ίαν Πέις ξεκινάει το βασικό μέρος του τραγουδιού. Ο Ίαν Γκίλαν παρουσιάζει ιδιαίτερο πάθος στα φωνητικά του και οι στίχοι του φανερώνουν απόγνωση και απογοήτευση αντικατοπτρίζοντας για άλλη μια φορά τις σχέσεις του Γκίλαν με τον Μπλάκμορ. Στα μέσα και το τέλος του τραγουδιού υπάρχουν δύο σόλο κιθάρας, κάνοντας το "*The Spanish Archer*" ένα από τα πιο κιθαριστικά κατευθυνόμενα κομμάτια στη δισκογραφία του συγκροτήματος.

O ίδιος ο Γκίλαν δεν ήθελε το κομμάτι να συμπεριληφθεί στον δίσκο, γιατί θεωρούσε ότι δεν ήταν σωστά δομημένο, λέγοντας ότι ήταν μία σειρά στροφών με σόλο ανάμεσα τους. Παρόλα αυτά, ο Τζον Λορντ είχε δηλώσει ότι ήταν ο Ρίτσι Μπλάκμορ στα καλύτερα του.

Όσον αφορά τους στίχους του τραγουδιού, η φράση "*Is there someone somewhere waiting in the wings to take my place? Let's not drag it out like a Cagney death scene*" αναφέρεται στην ταινία του 1938 με τίτλο *[[Κολασμένες Ψυχές]]* κι πρωταγωνιστές τους Τζέιμς Κάγκνεϊ, Πατ Ο'Μπράιαν, Αν Σέρινταν και Χάμφρεϊ Μπόγκαρτ, όπου ο χαρακτήρας του Κάγκνεϊ εκτελείται στην ηλεκτρική καρέκλα.

## Τα μέλη των Deep Purple
Η ηχογράφηση του "*The Spanish Archer*" πραγματοποιήθηκε από τους εξής μουσικούς:

* **[[Ίαν Γκίλαν]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* The House of Blue Light CD Booklet, Mercury, 1999
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, Blake Publishing, 1998

## Εξωτερικοί σύνδεσμοι
* The Spanish Archer chords
* Deep Purple - The Spanish Archer - YouTube

Κατηγορία:Τραγούδια των Deep Purple
Κατηγορία:Τραγούδια του 1987
Stiff Upper Lip

**Stiff Upper Lip** είναι ο τίτλος του 13ου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 28 Φεβρουαρίου του 2000 μέσω της δισκογραφικής εταιρείας "EastWest". Τον Ιανουάριο του 2001, ο δίσκος επανεκδόθηκε από την "Albert Productions" στην Αυστραλία, τη Νέα Ζηλανδία και την Ευρώπη με ένα επιπλέον CD το οποίο περιελάμβανε το τραγούδι "*Cyberspace*" από το σινγκλ του "*Safe in New York City*", πέντε ζωντανά ηχογραφημένα τραγούδια από την εμφάνιση του συγκροτήματος στην "Plaza de Toros" της Μαδρίτης το 1996 και τα βίντεο κλιπ των τραγουδιών "*Stiff Upper Lip*", "*Safe in New York City*" και "*Satellite Blues*".

Η ηχογράφηση του άλμπουμ πραγματοποιήθηκε στο "The Warehouse Studio" του Βανκούβερ και ολοκληρώθηκε στο "Sterling Sound" της Νέας Υόρκης. Τον δίσκο συνόδευαν τρία σινγκλ, εκ των οποίων μόνο το "*Stiff Upper Lip*" κατάφερε να μπει στα βρετανικά τσαρτ.
Το 2001, κυκλοφόρησε το βίντεο "*Stiff Upper Lip Live*" με την συναυλία των AC/DC στο Ολυμπιακό στάδιο του Μονάχου κατά την περιοδεία για την προώθηση του δίσκου, η οποία ξεκίνησε στις 1 Αυγούστου 2000 από το "Van Andel Arena" του Μίσιγκαν και ολοκληρώθηκε στις 8 Ιουλίου 2001 στην Κολωνία. Το συγκρότημα έδωσε 140 συναυλίες περιλαμβάνοντας στο set list τους τα "*Stiff Upper Lip*", "*Safe In New York City*", "*Meltdown*" και "*Satellite Blues*" από την πρόσφατη κυκλοφορία τους.

## Τραγούδια
1. **Stiff Upper Lip** *(A. Young, M. Young)* - 3:34
2. **Meltdown** *(A. Young, M. Young)* - 3:41
3. **House of Jazz** *(A. Young, M. Young)* - 3:56
4. **Hold Me Back** *(A. Young, M. Young)* - 3:59
5. **Safe in New York City** *(A. Young, M. Young)* - 3:59
6. **Can't Stand Still** *(A. Young, M. Young)* - 3:41
7. **Can't Stop Rock 'n' Roll** *(A. Young, M. Young)* - 4:02
8. **Satellite Blues** *(A. Young, M. Young)* - 3:46
9. **Damned** *(A. Young, M. Young)* - 3:52
10. **Come and Get It** *(A. Young, M. Young)* - 4:02
11. **All Screwed Up** *(A. Young, M. Young)* - 4:36
12. **Give It Up** *(A. Young, M. Young)* - 3:54

## Θέσεις τσαρτ

## Βραβεία
***Stiff Upper Lip*** *(άλμπουμ)*
Αυστραλία (*ARIA Certification*) : 3 x πλατινένιος 
Ηνωμένες Πολιτείες (*RIAA Certification*) : Πλατινένιος 
Ηνωμένο Βασίλειο (*BPI Certification*) : Πλατινένιος 
Ελβετία (*IFPI Certification*) : Πλατινένιος 
Γερμανία (*BVMI Certification*) : 3 x χρυσός 
Αυστρία (*IFPI Certification*) : Χρυσός 
Καναδάς (*CRIA Certification*) : Πλατινένιος 
Αργεντινή (*CAPIF Certification*) : Χρυσός 
Γαλλία (*SNEP Certification*) : 2 x χρυσός 

## Μέλη των AC/DC
Η σύνθεση του συγκροτήματος κατά τις ηχογραφήσεις του "***Stiff Upper Lip***" είχε την εξής μορφή:

* Μπράιαν Τζόνσον - κύρια φωνητικά
* Άνγκους Γιανγκ - κιθάρα
* Μάλκολμ Γιανγκ - κιθάρα, φωνητικά
* Κλιφ Ουίλιαμς - μπάσο, φωνητικά
* Φιλ Ραντ - τύμπανα

## Παραπομπές


## Πηγές
* Stiff Upper Lip - AC/DC | Songs, Reviews, Credits, Awards | AllMusic
* Prindle Record Reviews - ACDC - Mark's Record Reviews
* Previous AC/DC Tour Dates & AC/DC Concerts | The Official AC/DC Site

Κατηγορία:Άλμπουμ του 2000
Κατηγορία:Άλμπουμ των AC/DC
Σπύρος Ολύμπιος

Ο **Σπύρος (Σπυρίδων) Ολύμπιος** (Αθήνα, 3 Απριλίου 1913 – Αθήνα, 29 Ιουλίου 2015) ήταν Έλληνας ηθοποιός και συγγραφέας.
## Βιογραφία
Σπούδασε στη Δραματική Σχολή του Εθνικού Θεάτρου. Εμφανίστηκε στο θέατρο το 1934. Έπαιξε δίπλα στους μεγάλους ηθοποιούς του θεάτρου (Αιμίλιο Βεάκη, Μαρίκα Κοτοπούλη, Ελένη Παπαδάκη, Αλέξη Μινωτή, Κατίνα Παξινού, Κυβέλη, κ. Κατερίνα, Μαίρη Αρώνη, Άννα Συνοδινού, Βασίλη Αργυρόπουλο) και συνεργάστηκε με τους μεγαλύτερους σκηνοθέτες που καθόρισαν την πορεία του ελληνικού θεάτρου.

Στις δεκαετίες 1950 - 1960 στα ραδιοφωνικά *Θέατρο της Τετάρτης* και *Θέατρο της Κυριακής* είχε αποδώσει σε διάφορα έργα με επιτυχία τον ρόλο του φιλόσοφου Σωκράτη.

Τα τελευταία 22 χρόνια ζούσε στο Παγκράτι, μακριά από τα φώτα της δημοσιότητας και τον φρόντιζε η κόρη του. Πέθανε σε ηλικία 102 ετών και κηδεύτηκε στο Νεκροταφείο του Αμαρουσίου.

## Φιλμογραφία

## Τηλεόραση

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Βιβλία
«Μια ζωή θέατρο» (Έκδοση 2006).

## Παραπομπές

## Εξωτερικοί σύνδεσμοι
* Ο Σπύρος Ολύμπιος στην imdb
* http://www.ypervasinews.gr/news/?p=278684

Κατηγορία:Έλληνες συγγραφείς του 20ού αιώνα
Κατηγορία:Αιωνόβιοι
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες αιωνόβιοι
Κυβέρνηση Ματέο Ρέντσι 2014

Η **Κυβέρνηση Ρέντσι**, με επικεφαλής τον Ματέο Ρέντσι, ήταν το 63ο συμβούλιο υπουργών της Ιταλικής Δημοκρατίας. 

Η κυβέρνηση ήλθε στην εξουσία στις 22 Φεβρουαρίου 2014 και έμεινε μέχρι τις 12 Δεκεμβρίου 2016. Αποτελείτο από μέλη του Δημοκρατικού Κόμματος (PD), της Νέας Κεντροδεξιάς (NCD), της Πολιτικής Επιλογής (SC), και της Ένωσης Κέντρου (UdC) και τρεις μη κομματικούς ανεξάρτητους. Η κυβέρνηση ήταν η κυβέρνηση της Ιταλίας με τα νεότερα μέλη μέχρι τότε, με μέση ηλικία τα 47 έτη.

## Αναφορές
* 



## Εξωτερικοί σύνδεσμοι

Κατηγορία:Κυβερνήσεις της Ιταλίας
Βαλέρι Μελάτζε

Ο **Βαλέρι Σοτάγιεβιτς Μελάτζε** (Ρωσικά: Вале́рий Шота́евич Мела́дзе, Γεωργιανά: ვალერიან შოთას ძე მელაძე) είναι διάσημος στις χώρες της πρώην σοβιετικής ένωσης τραγουδιστής και ηθοποιός με καταγωγή από τη Γεωργία, γεννημένος στις 23 Ιουνίου του 1965 στο Μπατούμι. Αδερφός του ο μουσικός παραγωγός Κονσταντίν Μελάτζε.

## Προσωπική Ζωή
Το 1989 παντρεύτηκε την Ιρίνα στο Μπατούμι. Απέκτησαν 3 παιδιά και χώρισαν το 2011. Από το 2003 διατηρεί σχέση με την Αλμπίνα Τζαναμπάγεβα, μαζί απέκτησαν 2 παιδιά.

## Ντουέτα
*Βαλέρια (τραγουδίστρια)
*ΒΙΑ Γκρα
*Άννα Σεντοκόβα
*Βέρα Μπρέζνιεβα
*Άνι Λόρακ
*Γκριγκόρι Λεπς
*Αναστασία Πριχόντκο
*Σοφία Ροτάρου
*Βαχτάνγκ

## Δισκογραφία

### Στούντιο Αλμπουμ

### Συλλογή Άλμπουμ

### Concert album

### Μουσικά Βίντεο
*"Vopreki" ("Despite")
*"Bez suyety" ("Without the Bustle")
*"C'est la vie" (French, "Such is Life")
*"Chego ne mogut lyudi" ("What People Can't")
*"Inostranets" ("Foreigner")
*"Okean i tri reki" ("Ocean and Three Rivers")
*"Prityazhenya bolshe net" ("There Is No Gravity Anymore")
*"Salyut, Vera" ("Hail, Vera")
*"Ty ponravilas' mne" ("I Fell For You")
*"Nebesa" ("Heaven")

## Παραπομπές


## Εξωτερικοί σύνδεσμοι

*
*
* Biography at MTV.ru
* Profile at Muz-TV.ru
* All clips Valery Meladze

Κατηγορία:Ρώσοι τραγουδιστές
Κατηγορία:Γεωργιανοί τραγουδιστές
Κατηγορία:Ρώσοι ηθοποιοί
Κατηγορία:Γεωργιανοί ηθοποιοί
Εύρος (Στατιστική)

Στην στατιστική, το **εύρος** (ή **κύμανση**) *R* ενός μεγέθους είναι ένα μέτρο διασποράς που αναφέρεται στην διαφορά της μέγιστης και της ελάχιστης τιμής ενός ορισμένου συνόλου δεδομένων.

Για ένα σύνολο τιμών *A* το εύρος μπορεί να υπολογιστεί με τον τύπο R_A = A_{max} - A_{min} .

## Πλεονεκτήματα και Μειονεκτήματα
Το εύρος έχει ως κύριο πλεονέκτημα την απλότητα στον υπολογισμό του.

Αντίθετα, το εύρος ως μέτρο διασποράς επιβαρύνεται από την αποκλειστική λήψη των ακραίων τιμών, με αποτέλεσμα να μην παρουσιάζει καθόλου την διασπορά της κατανομής.

## Πηγές

* *Μαθηματικά και Στοιχεία Στατιστικής (Γ Λυκείου Γενικής Παιδείας) - Βιβλίο Μαθητή*, Ινστιτούτο Τεχνολογίας Υπολογιστών και Εκδόσεων «Διόφαντος» http://ebooks.edu.gr/ebooks/v/html/8547/4704/Mathimatika-kai-Stoicheia-Statistikis_G-EPAL_html-apli/index2_3.html
* *Στατιστική Ι: Μέτρα διασποράς*, eClass Upatras https://eclass.upatras.gr/modules/document/file.php/CS104/%CE%92%CE%BF%CE%B7%CE%B8%CE%B7%CF%84%CE%B9%CE%BA%CF%8C%20%CE%95%CE%BA%CF%80%CE%B1%CE%B9%CE%B4%CE%B5%CF%85%CF%84%CE%B9%CE%BA%CF%8C%20%CE%A5%CE%BB%CE%B9%CE%BA%CF%8C/%CE%A3%CF%84%CE%B1%CF%84%CE%B9%CF%83%CF%84%CE%B9%CE%BA%CE%AE/03_stat_%CE%9C%CE%AD%CF%84%CF%81%CE%B1%20%CE%94%CE%B9%CE%B1%CF%83%CF%80%CE%BF%CF%81%CE%AC%CF%82.pdf

Κατηγορία:Στατιστική ανάλυση
Κατηγορία:Στατιστική
Φρανσουάζ Μπαρέ Σινουσί

Η **Φρανσουά Μπαρέ Σινουσί** (Γαλλικά: *Françoise Barré-Sinoussi*)  είναι καθηγήτρια Ιολογίας στο Ινστιτούτο Παστέρ και κάτοχος του βραβείου Νομπελ Ιατρικής για τις έρευνές της πάνω στο ιό HIV. 

## Βιογραφικά στοιχεία
Γεννήθηκε στο Παρίσι. Σπούδασε στην Σορβόννη και εντάχθηκε στο δυναμικό του Ινστιτούτου Παστερ. Το 1975 ολοκλήρωσε το διδακτορικό της. Μαζί με τον Λικ Μοντανιέ ανακάλυψε τον ιό του ανθρώπινου ανοσοποιητικού συστήματος HIV. Για την ανακάλυψη αυτή τιμήθηκαν το 2008 με το Νομπελ Ιατρικής.

## Παραπομπές


## Εξωτερικοί σύνδεσμοι
 

Κατηγορία:Γάλλοι πανεπιστημιακοί
Κατηγορία:Γάλλοι βιολόγοι
Κατηγορία:Ιολόγοι
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Γάλλοι νομπελίστες
Ελληνικές βουλευτικές εκλογές 1862 (Β΄Εθνική Συνέλευση)

Στην Ελλάδα διεξήχθησαν **Κοινοβουλευτικές εκλογές** μεταξύ 24 και 27 Νοέμβριου 1862. Το εκλεγμένο κοινοβούλιο ήταν επίσης υπεύθυνο για την κατάρτιση του νέου Ελληνικού Συντάγματος του 1864. Μετά τις εκλογές ο Δημήτριος Βούλγαρης έγινε πρωθυπουργός της προσωρινής επαναστατικής κυβέρνησης στις 23 Δεκεμβρίου.

## Παραπομπές


## Πηγές
*  

Κατηγορία:Ελληνικές βουλευτικές εκλογές
Ελληνικές βουλευτικές εκλογές 1868

Στην Ελλάδα διεξήχθησαν **Κοινοβουλευτικές εκλογές** στις 21 Μαρτίου 1868. Οι υποστηριχτές των Αλέξανδρου Κουμουνδούρου και Δημητρίου Βούλγαρη κέρδισαν την πλειοψηφία των 184 εδρών. Ο Βούλγαρης παρέμεινε πρωθυπουργός, έχοντας αναλάβει καθήκοντα στις 6 Φεβρουαρίου.

## Αποτελέσματα

## Παραπομπές


## Πηγές
*  

Κατηγορία:Ελληνικές βουλευτικές εκλογές
Ελληνικές βουλευτικές εκλογές 1869

Στην Ελλάδα διεξήχθησαν **Κοινοβουλευτικές εκλογές** στις 16 Μαΐου 1869. Οι υποστηριχτές του Θρασύβουλου Ζαΐμη κέρδισαν την πλειοψηφία των 187 εδρών. Ο Ζαΐμης παρέμεινε πρωθυπουργός, έχοντας αναλάβει καθήκοντα στις 6 Φεβρουαρίου.

## Αποτελέσματα

## Παραπομπές


## Πηγές
*  

Κατηγορία:Ελληνικές βουλευτικές εκλογές
Ελληνικές βουλευτικές εκλογές 1873

Στην Ελλάδα διεξήχθησαν **Κοινοβουλευτικές εκλογές** στις 27 Ιανουαρίου 1873. Η Ηνωμένη Αντιπολίτευση κέρδισε τις 95 από τις 190 έδρες. Ο Επαμεινώνδας Δεληγιώργης παρέμεινε πρωθυπουργός.

## Αποτελέσματα

## Παραπομπές


## Πηγές
*  

Κατηγορία:Ελληνικές βουλευτικές εκλογές
Ελληνικές βουλευτικές εκλογές 1874

Στην Ελλάδα διεξήχθησαν **Κοινοβουλευτικές εκλογές** τον Ιούνιο του 1874. Η αντιπολίτευση κέρδισε τις 96 από τις 190 έδρες. Πρωθυπουργός παρέμεινε ο Δημήτριος Βούλγαρης.

## Αποτελέσματα

## Παραπομπές


## Πηγές
*  

Κατηγορία:Ελληνικές βουλευτικές εκλογές
Ελληνικές βουλευτικές εκλογές 1875

Στην Ελλάδα διεξήχθησαν **Κοινοβουλευτικές εκλογές** στις 18 Ιουλίου 1875. Οι υποστηρικτές του Αλέξανδρου Κουμουνδούρου αναδείχτηκαν ως η μεγαλύτερη δύναμη στο κοινοβούλιο, με 80 από τις 190 έδρες. Ο Κουμουνδούρος έγινε πρωθυπουργός στις 27 Οκτωβρίου.

## Σύνθεση Κοινοβουλίου μετά τις εκλογές
* Υποστηρικτές του Αλέξανδρου Κουμουνδούρου: 80

*Υποστηρικτές του Επαμεινώνδα Δεληγιώργη :30

*Υποστηρικτές του Θρασύβουλου Ζαΐμη : 25

*Υποστηρικτές του Χαρίλαου Τρικούπη: 25

*Υποστηρικτές του Νικόλαου Δεληγιάννη: 18

*Ανεξάρτητοι: 12

## Αποτελέσματα εκλογών

## Παραπομπές


## Πηγές
*  

Κατηγορία:Ελληνικές βουλευτικές εκλογές
Κατηγορία:1875
Ελληνικές βουλευτικές εκλογές 1890

Στην Ελλάδα διεξήχθησαν **Κοινοβουλευτικές εκλογές** στις 14 Οκτωβρίου 1890. Οι υποστηρικτές του Θεόδωρου Δηλιγιάννη αναδείχτηκαν ως η μεγαλύτερη δύναμη στο κοινοβούλιο, με 100 από τις 150 έδρες. Ο Δηλιγιάννης έγινε πρωθυπουργός για δεύτερη φορά στις 5 Νοεμβρίου.

## Αποτελέσματα

## Παραπομπές


## Πηγές
*  

Κατηγορία:Ελληνικές βουλευτικές εκλογές
Ελληνικές βουλευτικές εκλογές 1892

Στην Ελλάδα διεξήχθησαν **Κοινοβουλευτικές εκλογές** στις 3 Μαΐου 1892.

Τις προκήρυξε η κυβέρνηση Κωνσταντίνου Κωνσταντόπουλου, ο οποίος ήταν επικεφαλής κυβερνήσεως διάρκειας τριών μηνών και εικοσιδύο ημερών.

Η κυβέρνηση Κωνσταντόπουλου - αδυνατώντας να συγκεντρώσει πλειοψηφία στη Βουλή - οδήγησε τη χώρα σε εκλογές. 
Ήταν οι πρώτες εκλογές στις οποίες στοχοποιήθηκε το Στέμμα, επειδή ο βασιλιάς Γεώργιος (στην μοναδική αντισυνταγματική κίνηση της βασιλείας του) απέπεμψε την νόμιμα εκλεγείσα και με κοινοβουλευτική πλειοψηφία κυβέρνηση του Θεόδωρου Δεληγιάννη, θεωρώντας την *εθνικά επιζήμια*.

Ο βασιλιάς Γεώργιος είχε επιλέξει να απουσιάζει κατά την προεκλογική περίοδο από την Αθήνα. Ταξίδεψε με το πλοίο *Σφακτηρία* για Πάρο, Αντίπαρο, Σφακτηρία, Δήλο, Τήνο και Αμοργό. Την ημέρα των εκλογών επέστρεψε στο Τατόι χωρίς να περάσει από κεντρικές οδικές αρτηρίες.

Οι υποστηρικτές του Χαρίλαου Τρικούπη αναδείχτηκαν ως η μεγαλύτερη δύναμη στο κοινοβούλιο, με 180 από τις 207 έδρες έχοντας λάβει τα πέντε έκτα του εκλογικού σώματος και βουλευτών. Ο Χαρίλαος Τρικούπης έγινε πρωθυπουργός, για έκτη φορά, στις 22 Ιουνίου.Ο Δηλιγιάννης, αντιθέτως, γνώρισε εκλογική συντριβή, γεγονός που έδωσε την ευκαιρία στον βασιλιά, να δικαιολογήσει την αντισυνταγματική ενέργειά του.
Η Βουλή των εκλογών της 3ης Μαΐου 1892 θα διανύσει δύο χρόνια και έντεκα μήνες και θα αναδείξει τέσσερις κυβερνήσεις, δύο του Τρικούπη, μία του Σωτηρόπουλου και μία του Νικόλαου Δεληγιάνη.

## Αποτελέσματα

## Παραπομπές


## Πηγές
### Ελληνόγλωσσες
* 
### Ξενόγλωσσες
*  

Κατηγορία:Ελληνικές βουλευτικές εκλογές
Ελληνικές βουλευτικές εκλογές 1895

Στην Ελλάδα διεξήχθησαν **Κοινοβουλευτικές εκλογές  στις [[16 Απριλίου]] [[1895]]**, οι οποίες ανέδειξαν νικητή το «Εθνικό κόμμα» του Θεόδωρου Δηλιγιάννη.

Οι εκλογές αυτές διεξήχθησαν από την υπηρεσιακή κυβέρνηση του Νικολάου Δηλιγιάννη, ενάμισι χρόνο μετά την πτώχευση της Ελλάδας, το 1893.
Οι εκλογές αυτές όχι μόνο ανέδειξαν με συντριπτική πλειοψηφία νικητή τον Θεόδωρο Δηλιγιάννη, αλλά ταυτόχρονα σχεδόν εξαφάνισαν το κόμμα του Χαριλάου Τρικούπη, αλλά και τον ίδιο προσωπικά, που δεν κατάφερε να εκλεγεί ούτε βουλευτής, στην γενέτειρά του, το Μεσολόγγι.
Πιο συγκεκριμένα, όταν η Βουλή άρχισε τις εργασίες της νέας  περιόδου, της *«ΙΔ'»*, στις 15 Μαΐου 1895, και εκλέχτηκε ο νέος Πρόεδρος της Βουλής, η κοινοβουλευτική δύναμη των κομμάτων **καταμετρήθηκε ως εξής:**

Οι εκλογές διεξήχθησαν με βάση τον εκλογικό νόμο του 1864, (ο οποίος βασίστηκε πάνω στο Σύνταγμα του 1864 - ο οποίος τροποποιήθηκε μερικώς με τον νόμο του 1877 «Περί εκλογής βουλευτών») και τον νόμο ΑΩΟΣ'  του 1890, ο οποίος καθόριζε τον αριθμό των βουλευτικών εδρών σε 207, και προέκρινε την «στενή εκλογική περιφέρεια», (επαρχία), αντί του νομού, που ήταν πιο πριν. 

## Βουλευτές που εκλέχθησαν

## Παραπομπές


## Πηγές
*  

Κατηγορία:Ελληνικές βουλευτικές εκλογές
Ολλανδικό πρωτάθλημα ποδοσφαίρου ανδρών 2002-03

Το **Ολλανδικό πρωτάθλημα ποδοσφαίρου ανδρών 2002-03** ή αλλιώς το **Ερεντιβίζιε 2002-03** ήταν το 47ο πρωτάθλημα Ερεντιβίζιε. Ξεκίνησε στις 16 Αυγούστου 2002 και ολοκληρώθηκε στις 29 Μαΐου 2003.

Πρωταθλήτρια αναδείχθηκε η Αϊντχόφεν για 17η φορά στην ιστορία της, ενώ υποβιβάστηκαν στην Εέρστε Ντιβίζιε οι Εξέλσιορ και Ντε Χράαφσχαπ. Την είσοδο στο Τσάμπιονς Λιγκ 2003-04 κέρδισαν οι Αϊντχόφεν και Άγιαξ, στο Κύπελλο ΟΥΕΦΑ 2003-2004 οι Φέγενορντ, Μπρέντα, Ν.Ε.Κ. και Ουτρέχτη (μέσω του κυπέλλου Ολλανδίας), ενώ στο Κύπελλο Ιντερτότο οι Χέρενφεν και Βίλεμ ΙΙ.

## Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2001-02.

## Βαθμολογία

1 Η Ουτρέχτη κέρδισε την είσοδο στο Κύπελλο ΟΥΕΦΑ επειδή ήταν φιναλίστ του Κυπέλλου Ολλανδίας 2002-03.

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Τοπ σκόρερ

## Play Offs ανόδου/υποβιβασμού

## Παραπομπές


## Εξωτερικοί σύνδεσμοι
* RSSSF

Κατηγορία:Εγχώρια ποδοσφαιρικά πρωταθλήματα 2002-2003
Κατηγορία:Έρεντιβιζι
Ελληνικές βουλευτικές εκλογές 1899

Στην Ελλάδα διεξήχθησαν **Κοινοβουλευτικές εκλογές** στις 7 Φεβρουαρίου 1899. Το Νεωτεριστικό Κόμμα (του από το 1896 νεκρού Χαρίλαου Τρικούπη) αναδείχτηκε ως η μεγαλύτερη δύναμη στο κοινοβούλιο, με 110 από τις 235 έδρες και έτσι μετά τις εκλογές πρωθυπουργός έγινε ο νέος αρχηγός του Γεώργιος Θεοτόκης.

## Αποτελέσματα

## Παραπομπές


## Πηγές
### Ελληνόγλωσσες
* 
### Ξενόγλωσσες
*  

Κατηγορία:Ελληνικές βουλευτικές εκλογές
Β΄ κατηγορία ποδοσφαίρου ανδρών Κύπρου 1990-91

Η **Β΄ κατηγορία ποδοσφαίρου ανδρών Κύπρου 1990-91** ήταν η 36η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Ευαγόρας Πάφου για 5η φορά στην ιστορία του.

## Σύστημα διεξαγωγής
Στο πρωτάθλημα της Β΄ κατηγορίας 1990-91 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας 1991-92. Η τρίτη στη βαθμολογία ομάδα έδωσε μπαράζ με τη 12η ομάδα του πρωταθλήματος Α΄ κατηγορίας 1990-91, με τη νικήτρια να συμμετέχει στην Α΄ κατηγορία 1991-92 και την ηττημένη στη Β΄ κατηγορία 1991-92. 

Οι δύο τελευταίες ομάδες υποβιβάστηκαν στο πρωτάθλημα Γ΄ κατηγορίας 1991-92. Η 12η στη βαθμολογία ομάδα έδωσε μπαράζ με τη 3η ομάδα του πρωταθλήματος Γ΄ κατηγορίας 1990-91, με τη νικήτρια να συμμετέχει στην Β΄ κατηγορία 1991-92 και την ηττημένη στη Γ΄ κατηγορία 1991-92.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1989-90|περίοδο 1989-90]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1990-91
* ΕΠΑ Λάρνακας
* ΑΠΕΠ Πιτσιλιάς

Ομάδες που διαβαθμίστηκαν στην Γ΄ κατηγορία 1990-91:
* ΑΕΖ Ζακακίου
* Κεραυνός Στροβόλου
* Διγενής Ακρίτας Ύψωνα

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 1989-90
* Ευαγόρας Πάφου
* Εθνικός Άχνας

Ομάδες που προήχθησαν από την Γ΄ κατηγορία 1989-90:
* ΑΠΕΠ Πελενδρίου
* Ερμής Αραδίππου

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Μπαράζ
;Μπαράζ για άνοδο
Ο Εθνικός Άχνας έδωσε αγώνες μπαράζ με τη 12η ομάδα του πρωταθλήματος Α΄ Κατηγορίας, Ένωσις Νέων Παραλιμνίου. Στο πρώτο παιχνίδι, η γηπεδούχος Ένωση Νέων Παραλιμνίου κέρδισε με 4-0. Η ΕΝΠ κέρδισε και στην έδρα του Εθνικού Άχνας με 3-1 και παρέμεινε στην Α΄ κατηγορία, ενώ ο Εθνικός Άχνας παρέμεινε στη Β΄ κατηγορία.

;Μπαράζ για παραμονή
Ο Ερμής Αραδίππου έδωσε αγώνες μπαράζ με την 3η ομάδα του πρωταθλήματος Γ΄ Κατηγορίας, Απόλλων Λυμπιών. Στο πρώτο παιχνίδι, ο γηπεδούχος Ερμής ηττήθηκε με 0-1. Στην έδρα του Απόλλωνα το τελικό αποτέλεσμα του επαναληπτικού ήταν 1-1. Έτσι, ο Απόλλων Λυμπιών προβιβάστηκε στην Β΄ κατηγορία και ο Ερμής υποβιβάστηκε στη Γ΄ κατηγορία.

## Παραπομπές


## Πηγές
*
*

## Δείτε επίσης

* Β΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1990-91
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1990-1991
Β΄ κατηγορία ποδοσφαίρου ανδρών Κύπρου 1989-90

Η **Β΄ κατηγορία Κύπρου 1989-90** αποτέλεσε το 35ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε η Ε.Π.Α. Λάρνακας για 1η φορά στην ιστορία της.

## Σύστημα διεξαγωγής
Στο πρωτάθλημα της Β΄ κατηγορία την περίοδο 1989-90 συμμετείχαν 15 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Α΄ κατηγορία 1990-91. Οι τρεις τελευταίες ομάδες υποβιβάστηκαν στην Γ΄ κατηγορία 1990-91.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1988-89|περίοδο 1988-89]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1989-90
* Ευαγόρας Πάφου
* Αλκή Λάρνακας

Ομάδες που διαβαθμίστηκαν στην Γ΄ κατηγορία 1989-90:
* Άδωνις Ιδαλίου
* Ε.Ν. ΘΟΪ Λακατάμιας
* Ερμής Αραδίππου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 1988-89
* Ε.Π.Α. Λάρνακας
* Κεραυνός Στροβόλου
* Ομόνοια Αραδίππου

Ομάδες που προήχθησαν από την Γ΄ κατηγορία 1988-89:
* Διγενής Ακρίτας Ύψωνα
* ΑΕΖ Ζακακίου

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Παραπομπές


## Πηγές
*
*

## Δείτε επίσης

*Β΄ κατηγορία ποδοσφαίρου ανδρών Κύπρου
*Α΄ κατηγορία ποδοσφαίρου ανδρών Κύπρου 1989-90
*Γ΄ κατηγορία ποδοσφαίρου ανδρών Κύπρου 1989-90
*Κύπελλο Κύπρου ποδοσφαίρου ανδρών 1989-90

Κατηγορία:Εγχώρια ποδοσφαιρικά πρωταθλήματα 1989-1990
Κατηγορία:Β΄ κατηγορία ποδοσφαίρου ανδρών Κύπρου
BBC Σκωτία

Το **BBC Σκωτία** (BBC Scotland) είναι ο δημόσιος φορέας της Σκωτίας και ανήκει στο BBC. Τα τηλεοπτικά και ραδιοφωνικά κανάλια του φορέα εκπέμπουν μόνο στη Σκωτία και όχι σε όλο το Ηνωμένο Βασίλειο. Οι υπάλληλοι που απασχολεί ο οργανισμός ανέρχονται σε 1.250.

Ο οργανισμός συνεργάζεται με τα τηλεοπτικά δίκτυα STV και ITV Border.

## Υπηρεσίες

### Τηλεοπτικοί σταθμοί

**[[BBC Alba]]*
**[[BBC One Σκωτία]]*
**[[BBC Two Σκωτία]]*

### Ραδιοφωνικοί σταθμοί

**[[BBC Radio Scotland]]*
**[[BBC Radio nan Gàidheal]]*
**[[BBC Radio Shetland]]*
**[[BBC Radio Orkney]]*

## Στούντιο

300px|right|thumb|Τα στούντιο του οργανισμού δίπλα στον ποταμό Κλάιντ
left|thumb|Το παλιό κτήριο του BBC Scotland

Τα στούντιο του BBC Scotland βρίσκονται στο κτήριο *[[BBC Pacific Quay]]*, το οποίο βρίσκεται δίπλα από τον ποταμό Κλάιντ στη Γλασκώβη. Το κτήριο άρχισε να χτίζεται το 2004 και τελείωσε το 2006. Τα εγκαίνια έγιναν το 2007. Η ανέγερση του κτηρίου κόστισε 188 εκατομμύρια λίρες Αγγλίας. Το κτήριο περιέχει τρία τηλεοπτικά στούντιο, πέντε ραδιοφωνικά στούντιο, όπως επίσης και το πρώτο τηλεοπτικό στούντιο του BBC, το οποίο είναι εξοπλισμένο με HD συστήματα.

Ο οργανισμός από όταν ξεκίνησε να λειτουργεί μέχρι το 2007, όπου μετακόμισε στο καινούργιο κτήριο, στεγάζονταν σε ένα κτήριο στην πόλη της Γλασκώβης.

## Παραπομπές


## Εξωτερικοί σύνδεσμοι
*
*Επίσημη Ιστοσελίδα

Κατηγορία:British Broadcasting Corporation
Κατηγορία:BBC Scotland
Κατηγορία:Σκωτσέζικοι Ραδιοφωνικοί Σταθμοί
Κατηγορία:Σκωτσέζικοι τηλεοπτικοί σταθμοί
Κατηγορία:Επιχειρήσεις του Ηνωμένου Βασιλείου
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1952
Οσκάρ ντος Σάντος Εμποάμπα Ζούνιορ

Ο **Οσκάρ ντος Σάντος Εμποάμπα Ζούνιορ** (*Oscar dos Santos Emboaba Júnior*, Αμερικάνα, 9 Σεπτεμβρίου 1991-), γνωστός ως Οσκάρ ή Όσκαρ, είναι διεθνής Βραζιλιάνος ποδοσφαιριστής που αγωνιζόταν στην Τσέλσι. Πλέον αγωνίζεται στην Βραζιλία για λογαριασμό της Σάο Πάολο.

## Καριέρα σε ποδοσφαιρικές ομάδες
Ο Οσκάρ ξεκίνησε από τα παιδικά τμήματα αρχικά της Ουνιάο Μπαρμπαρένσε και στη συνέχεια της Σάο Πάολο. Από το 2008 μπήκε στην ανδρική ομάδα του συλλόγου. Το 2010 λόγω έλλειψης ευκαιριών και επικαλούμενος καθυστερημένες πληρωμές ο Οσκάρ ζήτησε να λυθεί το συμβόλαιο του και πήγε στην αντίπαλη ΣΚ Ιντερνασιονάλ. Η Σάο Πάολο άσκησε εφέσεις όμως με αποτέλεσμα ο Οσκάρ να μη μπορέσει να αγωνιστεί σε κρίσιμα παιχνίδια του Κόπα Λιμπερταδόρες για τη νέα του ομάδα. Τελικά οι 2 σύλλογοι ήρθαν σε συμβιβασμό στις 30 Μαΐου 2012 και ο Οσκάρ έγινε επίσημα παίκτης της Ιντερνασιονάλ για περίπου € 6 εκατομμύρια.

Περίπου 2 μήνες αργότερα, ο Οσκάρ πήρε μεταγραφή για την αγγλική Τσέλσι. Έκανε εντυπωσιακή αρχή στην Πρέμιερ Λιγκ και καθιερώθηκε γρήγορα στη βασική ενδεκάδα, πετυχαίνοντας 4 γκολ και παρέχοντας 7 ασίστ. Στο Τσάμπιονς Λίγκ πέτυχε επίσης 5 γκολ στα 6 παιχνίδια της Τσέλσι στο θεσμό μέχρι τον αποκλεισμό της. Στα παιχνίδια της ομάδας στο Γιουρόπα Λιγκ ήταν συνήθως αναπληρωματικός αλλά στον τελικό ενάντια στη Μπενφίκα έπαιξε τα 90 λεπτά, βοηθώντας την ομάδα του να κατακτήσει τον τίτλο. Στη δεύτερη σεζόν του με τον λονδρέζικο σύλλογο συνέχισε να είναι βασικός συνεισφέροντας 8 γκολ.

## Διεθνής καριέρα
Ο Οσκάρ κέρδισε το Παγκόσμιο Κύπελλο U20 με την εθνική του ομάδα το 2011, πετυχαίνοντας και τα 3 γκολ της ομάδας του στον τελικό στη νίκη με 3:2 ενάντια στην Πορτογαλία. Λόγω των καλών του εμφανίσεων πήρε πρόσκληση για την ανδρική ομάδα και έκανε το ντεμπούτο του στις 15 Σεπτεμβρίου του 2011 ενάντια στην Αργεντινή. Συμμετείχε το 2012 με την ολυμπιακή ομάδα στους Ολυμπιακούς του Λονδίνου. Έπαιξε και στους 6 αγώνες μέχρι τον τελικό, όπου η Βραζιλία γνώρισε την ήττα από το Μεξικό με 3-1. Τον επόμενο χρόνο πήρe μέρος στην κατάκτηση του Κυπέλλου Συνομοσπονδιών, όντας βασικός σε όλους τους αγώνες. 
Ο Φελίπε Σκολάρι τον συμπεριέλαβε στην αποστολή της Βραζιλίας για το Παγκόσμιο Κύπελλο του 2014. Στον πρώτο αγώνα σφράγισε τη νίκη της ομάδας του επί της Κροατίας γράφοντας το 3-1 με όμορφο τεχνικό σουτ.

## Παραπομπές



Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Σπορτ Κλαμπ Ιντερνασιονάλ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές ολυμπιακής ομάδας Βραζιλίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Μέσοι ποδοσφαιριστές
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές Κυπέλλου Συνομοσπονδιών FIFA
Τερριτόριο Νάπολις της Ρωμανίας

μικρογραφία|Το Ναύπλιο στην Ενετοκρατία το 1688
Το **Τερριτόριο Νάπολης της Ρωμανίας** (*[[ιταλικά]]: Territorio Napoli di Romagna*) ήταν διοικητική διαίρεση του Μορέα κατά την Ενετική κατοχή του, από το 1688 έως το 1715. Διοικητικά ανήκε στην επαρχία Ρωμανίας με έδρα την πόλη "Νάπολι ντι Ρομάνια" (Νάπολη της Ρωμανίας), το σημερινό Ναύπλιο, όπου ήταν και η πρωτεύουσα της κτίσης (Napoli di Romania eccelentissima).

Το Ναύπλιο αποτελούσε κτήση της Βενετίας μαζί με το Άργος ήδη από το 1388 όταν αγοράστηκε από τους Αυθέντες Άργους και Ναυπλίας, έγινε Ενετική κτίση και ονομάστηκε «Νάπολη της Ρωμανίας», το 1540 το κατέλαβαν οι Οθωμανοί έως το 1686 που κατελήφθη πάλι από τους Ενετούς.

Το 1688 κατά τη δημιουργία της διοικητικής διαίρεσης συντάχθηκε απογραφή από τους Ενετούς, για το τερριτόριο του Ναυπλίου έδωσε τα παρακάτω στοιχεία: είχε μία πόλη, 39 χωριά (6 εγκαταλελειμμένα) και 11 ορθόδοξα μοναστήρια. Το τερριτόριο παρήγαγε αλάτι από τη «λίμνη Βερβερόντα», καλαμπόκι, μαλλί, κερί, λινό, κρασί, άγρια χόρτα όπως μανιτάρια και μέλι. Το τερριτόριο είχε 2.401 οικογένειες και η έκταση του υπολογίστηκε περίπου στα 1.380.000 στρέμματα

Το τερριτόριο περιελάμβανε τα εξής χωριά: Aria suff Agà,
Mersè, Curma, Lussi, Mandella, Zarchi, Burasagni, Catosca fidachi, Trumbè, Janena, Turachi, ò Trapano, Sapì, Caidari, Tarameli, Braim-Bei, Iri, Pirgo, Adami,
Ligurio, Cacingri, Bolmeti, Coffigni, Paleocastro, Platanachi Cuzzi, Merbaca, Manuraui, Castri, Cranidi, Fumi, Didimo, Illià, Agà, Balabani, Pelegi και Castel di Termis.

## Παραπομπές


## Πηγές
* Κωνσταντίνος Ντόκος: «Breve descrittione del Regno di Morea. Αφηγηματική ιστορική πηγή ή επίσημο βενετικό έγγραφο της Β΄ Βενετοκρατίας στην Πελοπόννησο;», *Εώα και Εσπέρια*, 1 (1993), σελ. 81-131. Ανακτήθηκε 12/11/2017. (αρχείο pdf)

Κατηγορία:Διοικητική διαίρεση βασιλείου του Μορέως
Κατηγορία:Πολιτική ιστορία της Αργολίδας
Ο Κύριος και η Κυρία Σμιθ

Ο όρος **Ο Κύριος και η Κυρία Σμιθ** μπορέι να αναφέρεται:

* Ο κύριος και η κυρία Σμιθ (ταινία, 2005). 
* Ο Κύριος και η Κυρία Σμιθ (ταινία του 1941).
Ελένη Ζαρούλια

Η **Ελένη Ζαρούλια** (Αθήνα, 21 Μαΐου 1961) είναι Ελληνίδα πρώην βουλευτής του επίσης πρώην ακροδεξιού νεοναζιστικούκόμματος της Χρυσής Αυγής, καταδικασμένη για τη συμμετοχή της σε αυτή. Υπήρξε βουλευτής την περίοδο Ιουνίου 2012 - Ιουλίου 2019 στην Εκλογική περιφέρεια Β΄ Αθηνών.

Η αντιρατσιστική οργάνωση EGAM ζήτησε να διαγραφεί η Ζαρούλια από την *Επιτροπή για την Ισότητα και τον Αγώνα κατά των Διακρίσεων* της Κοινοβουλευτικής Επιτροπής του Συμβουλίου της Ευρώπης, ως μέλος νεοναζιστικού κόμματος. Εκπρόσωπος του Συμβουλίου της Ευρώπης διευκρίνισε πως η παρουσία της Ζαρούλια είναι αποτέλεσμα της πρόνοιας του καταστατικού για αμερόληπτη εκπροσώπηση των κομμάτων και πολιτικών ομάδων των εθνικών κοινοβουλίων. Επίσης ανέφερε πως η εκλογή της στην επιτροπή θα μπορούσε να αμφισβητηθεί από οποιοδήποτε μέλος της  Συνέλευσης, κάτι που δεν συνέβη, καθώς και ότι η Ζαρούλια εγγράφως δήλωσε τη συμφωνία της με τους στόχους και τις αρχές του Συμβουλίου της Ευρώπης.

Στις 2 Απριλίου 2014 το Ελληνικό Κοινοβούλιο αποφάσισε την άρση της ασυλίας της Ζαρούλια, μετά από αίτημα των δικαστικών λειτουργών που χειρίζονται την ποινική υπόθεση της Χρυσής Αυγής. Στις 2 Ιουλίου το Δικαστικό Συμβούλιο ανακοίνωσε τον κατ' οίκον περιορισμό για τη βουλευτή, εκτός από την περίπτωση μετάβασής της στη Βουλή, και την απαγόρευση εξόδου από τη χώρα. Η ίδια έχει χαρακτηρίσει τη δίωξή της ως πολιτική.

Από το 2007 η Ζαρούλια είναι μαζί με τον αδερφό της και τον σύζυγό της μέλος του Δ.Σ. μιας εταιρείας που διαχειρίζεται ένα ξενοδοχείο ημιδιαμονής στην πλατεία Αττικής.

Τον Οκτώβριου του 2020 επιχείρησε να διοριστεί ως μετακλητή υπάλληλος της Βουλής αλλά μετά από αντιδράσεις η διαδικασία πάγωσε. Μάλιστα εξ αιτίας του γεγονότος  δρομολογήθηκε να αλλάξει ο κανονισμός της βουλής ώστε να απαγορεύεται ο διορισμός συζύγων, συμβίων και συγγενών Α΄και Β΄ βαθμού βουλευτών ως μετακλητών στη Βουλή και όσοι είναι υπόδικοι με την κατηγορία για συμμετοχή σε εγκληματική οργάνωση να μην μπορούν να διοριστούν ως μετακλητοί στη Βουλή.

## Παραπομπές


Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τη Χρυσή Αυγή
Κατηγορία:Έλληνες νεοναζιστές
Κατηγορία:Μέλη της Χρυσής Αυγής με καταδικαστικές αποφάσεις
NOVA Κύπρου

Η **nova Κύπρου** (ή αλλιώς **nova Cyprus**) είναι κυπριακή ψηφιακή δορυφορική συνδρομητική τηλεόραση που ανήκει στην nova, ξεκίνησε τον Ιούλιο του 2004 και είναι η πρώτη πάροχος δορυφορικής τηλεόρασης που ξεκίνησε στην Κύπρο. Είναι μία από τις τρεις δορυφορικές πλατφόρμες, μαζί με τις Athina Sat και Cyta. Από το Νοέμβριο του 2007, η nova Κύπρου είναι επίσης διαθέσιμη μέσω της PrimeTV, IPTV υπηρεσία της Primetel ενώ προσφέρει στον Κύπριο συνδρομητή μια σειρά από επιλογές από ειδήσεις, αθλητικά, ταινίες, παιδικά και ψυχαγωγία.

Από την 1η Ιουλίου 2011 οι εταιρίες LTV και Alfa απομακρύνονται οριστικά από την nova Κύπρου επειδή οι δύο πλευρές δεν μπόρεσαν να καταλήξουν σε συμφωνία μετά τη διάλυση της κυπριακής Multichoice. Από τότε, η nova Κύπρου βρίσκεται υπό τον έλεγχο της Forthnet και κατά τη διάρκεια του καλοκαιριού προστέθηκαν οι υπηρεσίες HD (Novacinema 1 και 2 HD, Novasports 1 και 2 HD, κ.λπ.) από τη nova Ελλάδας και κάποια άλλα κανάλια.

## Διαφωνίες με την LTV
Τον Ιούλιο και τον Αύγουστο του 2006 αντίστοιχα, οι εταιρίες LTV και Alfa TV απομακρύνθηκαν από την NOVA Κύπρου, λόγω διαφωνίας με την εταιρεία Multichoice CY. Η NOVA Κύπρου, στη συνέχεια υπέγραψε συμφωνία με την αντίπαλο πάροχο, Athina Sat. Το 2008, οι δύο πλευρές επανέλαβαν τις διαπραγματεύσεις και κατάφεραν να καταλήξουν σε συμφωνία. Από τις 3 Μαρτίου 2008, τόσο η LTV και η Alfa TV ήταν και πάλι διαθέσιμα μέσω της NOVA Κύπρου.

## Ιδιοκτησία
Η υπηρεσία παλαιότερα ανήκε στην *MultiChoice (Cyprus) Public Company Limited* η οποία συστάθηκε στις 15 Νοεμβρίου 1993 και τέθηκε σε διάλυση στις 29 Δεκεμβρίου 2014. Στις 30 Ιουνίου 2004 συστάθηκε η θυγατρική της *Forthnet Media Holdings Α.Ε.* η οποία ανέλαβε εκ νέου την υπηρεσία από το 2011.

## Παραπομπές


## Εξωτερικοί σύνδεσμοι
*Επίσημη ιστοσελίδα Net TV Plus Ελλάδας
*Επίσημη ιστοσελίδα Net TV Plus Κύπρου

Κατηγορία:Συνδρομητικές πλατφόρμες της Κύπρου
Ιωάννης Παπαδόπουλος (βουλευτής Πειραιώς)

Ο **Ιωάννης Παπαδόπουλος** (1869-  8 Ιουλίου 1950) του Χαραλάμπους ήταν Έλληνας έμπορος και πολιτικός. 

## Βιογραφικά στοιχεία

Γεννήθηκε στο Αίγιο και πέθανε στον Πειραιά αλλά θεωρούσε ως πατρίδα του τον Πόρο, νησί του Αργοσαρωνικού. 

Ασχολήθηκε με το εμπόριο και απέκτησε δική του αλευροβιομηχανία στην οδό Γούναρη στον Πειραιά. Το 1903 αγόρασε από αγγλικά ναυπηγεία το ατμόπλοιο «ΠΟΡΟΣ» . Το πλοίο αυτό,εκτός από εμπορικές μεταφορές, εκτελούσε και δρομολόγια στη γραμμή Πειραιάς - Αίγινα - Μέθανα - Πόρος μέχρι το 1916.

Το 1907 παντρεύτηκε τη Χρυσώ Πεζά από οικογένεια εμπόρων βάμβακος της Καρύστου και απέκτησε δύο κόρες, την Αντιγόνη, σύζυγο Χαραλάμπους Παναγιωτοπούλου, Συμβούλου Επικρατείας και Υπουργού και την Ισμήνη, σύζυγο Φειδία Κώνστα, ιατρού φυματιολόγου.

Εξελέγη βουλευτής Πειραιώς και Τροιζηνίας το 1932, 1933 και 1935 με το Λαϊκό Κόμμα. Από το 1915 μέχρι το 1936, ήταν πρόεδρος του Συνδέσμου «Aδελφότης των εν Πειραιεί Τροιζηνίων». 

Το 1927 δώρισε στο νησί του Πόρου το ιστορικό ρολόι, ιταλικής κατασκευής, που σήμερα είναι το σήμα αναγνώρισης του νησιού.  Επίσης, με δαπάνες του ανεγέρθηκε στη κεντρική πλατεία το Ηρώον Πεσόντων και το κτήριο της Κοινότητας. Το Κοινοτικό Συμβούλιο Πόρου με την από 24.5.1931 απόφασή του ονόμασε την παραλιακή οδό του νησιού σε "Λεωφόρο Ιω. Παπαδόπουλου" όπου βρίσκεται η οικία του, που σώζεται μέχρι και σήμερα.

Απεβίωσε σε ηλικία 81 ετών στις 8 Ιουλίου 1950 και κηδεύτηκε από τον ιερό ναό του Αγίου Κωνσταντίνου Πειραιώς.

## Αναφορές


## Πηγές
* Πόρος
* Ναυτιλία http://www.nautilia.gr/forum/showthread.php?76437
 

Κατηγορία:Βουλευτές Πειραιώς και Νήσων
Κατηγορία:Βουλευτές εκλεγμένοι με το Λαϊκό Κόμμα
Τερριτόριο Βοστίτσας

μικρογραφία|Το Αίγιο τον 17ο αιώνα.
Το **Τερριτόριο της Βοστίτσας** (*[[ιταλικά]]: Territorio di Vostizza*) ήταν διοικητική διαίρεση του Μορέα κατά την Ενετική κατοχή του, από το 1688 έως το 1715. Διοικητικά ανήκε στην επαρχία Αχαΐας με έδρα την πόλη "Βοστίτσα" το σημερινό Αίγιο.

Το Τερριτόριο δημιουργήθηκε πάνω στα όρια του Οθωμανικού Καζά της Βοστίτσας, διοικητική διαίρεση που προϋπήρχε. Στην Απογραφή Γκριμάνι του 1700 είχε 3.714 κατοίκους, 2.013 άντρες και 1.701 γυναίκες. 

Σύμφωνα με τον στατιστικό πίνακα του Ράγγε στα τέλη του 17ου αιώνα το τερριτόριο καταλάμβανε έκταση 546,912 στρέμματα, είχε 21 χωριά και 8 εγκαταλελειμμένα, 5 ορθόδοξα μοναστήρια, 4.165 κατοίκους κατανεμημένους σε 992 οικογένειες του 1688 το τερριτόριο είχε 4.165 κάτοικους και 992 οικογένειες. 

Περιλάμβανε επίσης τα χωριά: Cunena, Pandeleimona, Cacò Coriò, Porouizza, Diacofto, Gligori, Tumba, Efta Pites, Martidi, Tranò, Xeugalatio, Carachmati, Themeni, Tarazza, Caragumassi, Fteri, Alimocturi, Caliuia di Telopo tamo, Sta trumbia Metechio di Megaspileo, Risomilo, Lucca, Gumani, Matechio di San Michael Arcangel, San Zuanne, Procoua, Paraschievi, Buguschia, Bracoua, Franga, Maurichi και Pirgo.

## Δείτε
* Ενετικό Κτηματολόγιο της Βοστίτσας

## Παραπομπές


## Πηγές
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμοι Α΄-Β΄, Αχαϊκές Εκδόσεις, Πάτρα 1998-1999. ISBN 960-7960-08-4. (Τόμος Α΄). ISBN 960-7960-09-2. (Τόμος Β΄).
* Κωνσταντίνος Ντόκος, "Breve descrittione del Regno di Morea. Αφηγηματική ιστορική πηγή ή επίσημο βενετικό έγγραφο της Β΄ Βενετοκρατίας στην Πελοπόννησο;", *Εώα και Εσπέρια*, 1 (1993), σελ. 81-131. Ανακτήθηκε: 12/11/2017. (αρχείο pdf)
* Μιχαήλ Β. Σακελλαρίου, *Η Πελοπόννησος κατά την δευτέραν Τουρκοκρατίαν (1716-1821)*, εκδόσεις Ερμής, Αθήνα 1939. (ανατύπωση Απρίλιος 2002· τυπογραφείο Α. Ελευθέρου)

## Βιβλιογραφία
* 

Κατηγορία:Διοικητική διαίρεση βασιλείου του Μορέως
Κατηγορία:Ιστορία του Αιγίου
Διδιάστατος χώρος

300px|μικρογραφία|δεξιά|Διδιάστατο Καρτεσιανό σύστημα συντεταγμένων
**Διδιάστατος χώρος** είναι ένα γεωμετρικό μοντέλο επίπεδης προβολής του φυσικού Σύμπαντος στο οποίο ζούμε. Οι δύο διαστάσεις κοινώς ονομάζονται μήκος και πλάτος. Αμφότερες οι διευθύνσεις τους βρίσκονται στο ίδιο επίπεδο.

Στη φυσική και τα μαθηματικά, μια ακολουθία *ν* πραγματικών αριθμών μπορεί να θεωρηθεί ως ένα σημείο σε χώρο *ν*-διαστάσεων. Όταν το *ν*&nbsp;=&nbsp;2, το σύνολο όλης αυτής της περιοχής ονομάζεται **χώρος 2-διαστάσεων** ή **διδιάστατος χώρος**, και συνήθως θεωρείται ως Ευκλείδειος χώρος (**Διδιάστατος Ευκλείδειος χώρος**).

Στη φυσική, ο διδιάστατος χώρος μας θεωρείται ως μια επίπεδη απεικόνιση του χώρου στον οποίο κινούμαστε, που περιγράφεται ως διδιάστατος χώρος ή χώρος δύο διαστάσεων.

## Διδιάστατη γεωμετρία
### Πολύτοπα

Σε δύο διαστάσεις, υπάρχουν απείρως πολλά κανονικά πολύτοπα: τα πολύγωνα. Ένα *ν*-γώνιο συμβολίζεται με {*ν*}.

### Υπερσφαίρα
150px|δεξιά

Η υπερσφαίρα σε δύο διαστάσεις είναι ένας κύκλος. Επίσης ονομάζεται και **1-σφαίρα** (*S*1) διότι η επιφάνειά της είναι μονοδιάστατη. Το μήκος της σε ένα Ευκλείδειο επίπεδο είναι:
:L = 2 \pi r

και η περιοχή που καλύπτει εσωτερικά είναι:
:A = \pi r^{2}

όπου r είναι η ακτίνα της.

## Συστήματα συντεταγμένων σε διδιάστατους χώρους

Τα πιο γνωστά συστήματα συντεταγμένων σε δύο διαστάσεις είναι το Καρτεσιανό σύστημα συντεταγμένων, το Πολικό σύστημα συντεταγμένων και το Γεωγραφικό σύστημα συντεταγμένων.


Image:Coord XY.svg|Καρτεσιανό σύστημα συντεταγμένων
Image:Coord Circular.svg|Πολικό σύστημα συντεταγμένων
Image:Coord LatLong.svg|Γεωγραφικό σύστημα συντεταγμένων


Κατηγορία:Διάσταση
Κατηγορία:Πολυδιάστατη γεωμετρία
Θεωρία των δύο σταδίων

Η **θεωρία των δύο σταδίων** είναι μία θεωρία του μαρξισμού, η οποία αναφέρει πως στις καθυστερημένες οικονομικά και πολιτικά χώρες, πρέπει πρώτα να εδραιωθεί ο καπιταλισμός στην οικονομία και η αστική δημοκρατία στην πολιτική και μόνο τότε να ξεκινήσει η προσπάθεια για την σοσιαλιστική επανάσταση. Στη Σοβιετική Ένωση ο Τρότσκι με τη θεωρία του για την *διαρκή επανάσταση* αντιτασσόταν -μεταξύ άλλων και- στην θεωρία των σταδίων, αλλά ταυτόχρονα και σε ολόκληρη τη θεωρία του Στάλιν για τον *[[Σοσιαλισμός σε μία χώρα|σοσιαλισμό σε μία χώρα]]*.

## Δείτε επίσης
* Κομμουνισμός
* Μαρξισμός-Λενινισμός
* Τροτσκισμός

Κατηγορία:Κομμουνισμός
Κατηγορία:Μαρξισμός